ועדת הכספים, כנסת 18, פרוטוקול מספר 149, 2009-09-07 12:00

משה גפני: אני פותח את ישיבת ועדת הכספים בתקנות הפיקוח על שירותים פיננסיים (ביטוח) (הון עצמי מינימלי הנדרש ממבטח) (תיקון), התשס"ט-2009.

משה גפני: קיימנו דיון בנושא של הון עצמי מינימלי הנדרש מחברות הביטוח, ממבטח.

משה גפני: לא היינו כל כך שבעי רצון מהעובדה – על אף שסברנו שזה באמת נכון לעשות את זה – שלא היה דיאלוג בין משרד האוצר, אגף שוק ההון, לבין חברות הביטוח.

משה גפני: אז קיבלנו החלטה שאנחנו תומכים בתקנות הפיקוח על שירותים פיננסיים ומצביעים בעד, ואני ביקשתי רביזיה.

משה גפני: ביקשתי את הרביזיה עבור זה שעדיין לא יישמו את התקנות כדי לאפשר בפרק זמן סביר לבוא בדברים בין חברות הביטוח לבין שוק ההון.

משה גפני: ידין ענתבי וחבריו באגף שוק ההון נעתרו לבקשתנו ובאו בדברים עם חברות הביטוח.

משה גפני: הם הגיעו להסכמה.

משה גפני: דיבר אתי אתמול זאב אבן-חן – שגם הודה לי על זה שהתהליך היה תהליך כזה שבאמת היה דיאלוג והם מרוצים מהתהליך – ואמר לי שהגיעו להסכמה בה התקנות יהיו באופן כזה כפי שהן נעשו בדיאלוג בין שוק ההון לבין חברות הביטוח.

משה גפני: הוא אמר לי שמשה וינרב יופיע כי הוא לא יכול להגיע היום.

משה גפני: אני מודה לך אדוני שבאת.

משה גפני: אני מבקש להצביע על הרביזיה.

אמנון כהן: אין שינויים?

משה גפני: יש שינויים.

אמנון כהן: שיאמרו מה השינויים.

משה גפני: כדי לדון, אתה צריך להצביע על הרביזיה.

משה גפני: ה צ ב ע ה

משה גפני: כדי לדון, אתה צריך להצביע על הרביזיה.

משה גפני: ה צ ב ע ה עכשיו אנחנו חוזרים לדיון.

מגי בראום: ביצענו שלושה שינויים.

מגי בראום: שינוי אחד נוגע להרכב ההון העצמי כאשר הוספנו גמישות בהרכב ההון העצמי.

מגי בראום: למעשה הוספנו נדבך נוסף של הכרה בהון שלישוני.

מגי בראום: התיקון השני נוגע להכרה ביתרת ההפרש המקורי, לאפשרות להכרה ביתרת ההפרש המקורי, עד 35 אחוזים מיתרת ההפרש ובכפוף לכך שהחברה עומדת ביתר דרישות ההון.

מגי בראום: התיקון השלישי נוגע להבהרה בנוגע לאופן השלמת ההון הנדרש.

מגי בראום: הייחוס, לעומת איזה הון אני מבצעת את ההשלמה וביחס להון הנדרש הקודם ולא ביחס להון הקיים.

מגי בראום: אלה התיקונים.

משה גפני: אדוני היועץ המשפטי לוועדה.

יועץ משפטי: זה בסדר.

יועץ משפטי: ההערות שהיו לנו הוכנסו ונעשו מול הייעוץ המשפטי והאוצר.

אמנון כהן: יש לנו התייעצות סיעתית בנושא.

משה גפני: כן, זה בסדר גמור.

משה גפני: אני מודה לך ואני מודה לך.

משה וינרב: כל מה שאנחנו מבקשים זה להודות לחברי הוועדה, למנהל הוועדה ובעיקר ליושב-ראש הוועדה על שבהשפעתם נפתח הדו-שיח מאז הפגישה הקודמת והגענו לנוסח שאפשר לחיות אתו.

משה גפני: מתברר שעם טריקים פרלמנטריים אפשר לעשות דברים חיוביים.

משה וינרב: אני לא אמרתי את זה.

משה גפני: למישהו יש הערות לגבי העניין הזה?

משה גפני: ידין, אתה רוצה לומר משהו?

אמנון כהן: אתה לא מתנגד?

ידין ענתבי: לא.

ידין ענתבי: אולי רק ברמה העובדתית.

ידין ענתבי: אמרתי את זה גם בפעם הקודמת ואני רואה שזה קצת חוזר על עצמו.

ידין ענתבי: סביב התקנות האלה התקיים דיון של כשלוש שנים.

משה גפני: אנחנו מצביעים על אישור התקנות עם התיקונים כפי שנאמרו על ידי מגי בראום.

משה גפני: ה צ ב ע ה התקנות אושרו פה אחד אני מודה לידין ענתבי ולאנשיו.

משה גפני: אני מודה לחברות הביטוח.

משה גפני: מר וינרב, תמסור את תודתי למנהלי חברות הביטוח.

משה גפני: תודה רבה.

משה גפני: הישיבה נעולה.